KUNINGAS SAAPUU Kuningas Siionin vuorella
Hei! Tervetuloa Kuningas saapuu -sarjan uusimpaan jaksoon.
Tämä on rukous- mutta myös opetusohjelma -
Kuninkaan palaamisesta Jerusalemiin, jossa -
Hänen istuimensa tulee olemaan. Tässä ohjelmassa puhumme siitä.
Mukana on Kenneth Witick Maarianhaminasta -
ja Robert Adams Norjasta. Minun nimeni on Daniela Persin.
Aluksi luemme sanaa Psalmista 2.
Sen jälkeen Robertilla on sanan vuoro.
Ole hyvä Kenneth, voit lukea psalmin.
Kiitos. Ps. 2: "Miksi pakanat pauhaavat ja kansat turhia ajattelevat?
Maan kuninkaat nousevat, ruhtinaat yhdessä neuvottelevat Herraa -
ja hänen voideltuansa vastaan: 'Katkaiskaamme heidän kahleensa -
heittäkäämme päältämme heidän köytensä'.
Hän, joka taivaassa asuu, nauraa; Herra pilkkaa heitä.
Kerran hän on puhuva heille vihassansa, -
peljättävä heitä hirmuisuudessaan: -
'Minä olen asettanut kuninkaani Siioniin, pyhälle vuorelleni'.
Minä ilmoitan, mitä Herra on säätänyt. Hän lausui minulle: -
'Sinä olet minun poikani, tänä päivänä minä sinut synnytin. -
Ano minulta, niin minä annan paka- nakansat sinun perinnöksesi ja -
maan ääret sinun omiksesi. Rautaisella valtikalla sinä heidät -
muserrat, niinkuin saviastian sinä särjet heidät.'
Tulkaa järkiinne, kuninkaat, maan tuomarit, ottakaa nuhteesta vaari.
Palvelkaa Herraa pelvolla ja iloitkaa vavistuksella. Antakaa suuta -
pojalle, ettei hän vihastuisi ettekä te hukkuisi tiellänne.
Sillä hänen vihansa syttyy äkisti. Autuaat ovat kaikki, -
jotka häneen turvaavat."
Kiitos, Kenneth. Robert, voisitko sanoa jotain?
Tämä on hyvin profeetallinen Psalmi.
Siinä puhutaan Herrasta ja Hänen voidellustaan.
Oikeastaan se on heidän välisensä vuoropuhelu.
Psalmin toinen jae -
liittyy läheisesti Ilmestyskirjaan.
Viimeisen pasuunan kaikuessa Ilm. 11:15:ssa sanotaan:
"Maailman kuninkuus on tullut meidän Herrallemme -
ja hänen voidellullensa."
Luemme tässä Herrasta ja Hänen voidellustaan.
Sana voideltu on hepreaksi Messias ja kreikaksi Kristus.
Ne tarkoittavat samaa.
Maan kuninkaat ovat Herraa ja hänen voideltuaan vastaan.
Sama näkyy Ilmestyskirjassa: -
Ilm. 17:ssä maan kuninkaat sotivat Karitsaa, Jeesusta Kristusta -
vastaan, ja Karitsa voittaa heidät.
Näemme suoran yhteyden tämän Psalmin ja Ilmestyskirjan välillä.
Molemmissa on sama ilmaisu Herran voidellusta.
Herra sanoo Ps. 2:6:ssa: -
"Minä olen asettanut kuninkaani Siioniin, pyhälle vuorelleni."
Siis Herra Jumala sanoi: -
"Minulla on kuningas, ja aion asettaa Hänet Siionin vuorelle."
Missä on Siionin vuori? Se on osa Jerusalemia.
Raamatussa Siionin vuori ja Jerusalem -
mainitaan aina yhdessä. Herra sanoo: -
"Minä tulen asettamaan kuninkaani tälle vuorelle." (engl. käännös)
Hän puhuu Voidellustaan, Messiaasta, Kristuksesta.
Jakeessa 7 Herran voideltu sanoo: -
"Minä ilmoitan, mitä herra on säätänyt. Hän lausui minulle: -
'Sinä olet minun poikani.'
Jeesus käyttää tätä ilmaisua itsestään.
Jumala on kutsunut Voideltuansa Pojakseen.
Tässä siis Isä puhuu Pojalleen.
Poika kertoo jakeessa 7, mitä Isä hänelle sanoo: -
"Sinä olet minun poikani, tänä päivänä minä sinut synnytin."
Tässä tulee mieleen Raamatun kuuluisin jae: -
"...että hän antoi ainokaisen Poikansa..." (Joh.3:16)
Poika on siis Herramme Jeesus Kristus, Voideltu, Kuningas.
Hän sanoo, että Herra Jumala on päättänyt asettaa Hänet -
kuninkaaksi pyhälle vuorellensa.
Miika 4:7:ssä on profetia: -
"Ja Herra on oleva heidän kuninkaansa Siionin vuorella."
Herra Jeesus Kristus on hallitseva Siionin vuorelta Jerusalemissa.
Jälleen löytyy yhteys Ilmestyskirjaan.
Ilm. 14:ssä kerrotaan Karitsasta Siionin vuorella.
Siinä Johannes näkee väläyksen tulevasta valtakunnasta, -
jota Jeesus hallitsee Siionin vuorelta. Koska Johannes sanoo: -
"Kuulin äänen taivaasta", -
kyse on maanpäällisesti Siionista.
Ps. 2:8:ssa lukee: -
"Ano minulta, -
niin minä annan pakanakansat sinun perinnöksesi -
ja maan ääret sinun omiksesi."
Isä siis sanoo pojalleen: "Ano minulta, -
niin minä annan kaikki kansat perinnöksesi."
Juuri sitä poika on anonut, sillä Jumala on sen hänelle luvannut.
Jumala sanoo Pojalleen: -
"Rautaisella valtikalla sinä heidät muserrat."
Ilm. 2:27:ssa -
Jeesus sanoo seurakunnille, -
että hän on kaitseva heitä (kansoja) rautaisella valtikalla.
Ilm.12:ssa kerrotaan naisesta, joka synnytti poikalapsen.
Hän tulee hallitsemaan kansoja rautaisella valtikalla.
Kolmannen kerran asiasta puhutaan Ilm. 19:15:ssä, -
jossa Jeesus tulee valkoisella hevosella: -
"Ja hänen suustaan lähtee terävä miekka, että hän sillä löisi -
kansoja. Ja hän on kaitseva heitä rautaisella valtikalla."
Se sanotaan Ilmestyskirjassa kolmesti.
Tiedämme, että se puhuu Jeesuksen palaamisesta hallitsemaan kansoja.
Ps. 2:12:ssa maan kuninkaille annetaan ohjeita: -
"Antakaa suuta pojalle, ettei hän vihastuisi."
Se kuvaa kunnian osoittamisesta ja alamaisuudesta Kuninkaalle.
"Olkaa Pojalleni alamaisia, sillä Hän on kuningasten Kuningas."
Jeesuksen viitassa lukeekin -
"kuningasten Kuningas ja herrain Herra." (Ilm.19:16)
Siksi Hän saapuu hallitsemaan kuninkaaksi Siionin vuorelle.
Psalmi 2 on täynnä profetioita.
Koska tiedämme, mitä muualla Sanassa sanotaan, -
ymmärrämme Psalmin 2 puhuvan Kristuksen valtakunnasta -
maan päällä.
Kun rukoilemme "tulkoon sinun valtakuntasi", -
siinä tarkoitetaan tätä valtakuntaa.
Hän tulee hallitsemaan Jerusalemista.
Jer 3:17:ssa Jerusalemia sanotaan Herran valtaistuimeksi.
Mikä ihana lupaus. Voimme omistaa tämän Psalmin itsellemme ja tietää -
että siinä Isä antaa Poikaansa koskevia lupauksia, -
häntä, joka on Voideltu ja Kuningas -
ja tulee hallitsemaan maailman valtakuntia.
Ps. 2:5: "Kerran hän on puhuva heille (kansoille) vihassansa."
Jae 11: "Palvelkaa Herraa pelvolla ja iloitkaa vavistuksella."
Ettei hän vihastuisi. Ilm. 11:15:ssä sanotaan: -
"Maailman kuninkuus on tullut meidän Herrallemme -
ja hänen Voidellullensa..."
Ilm. 11: 18: "...sinun vihasi on tullut..."
Ilm. 19:15: -
"...hän polkee kaikkivaltiaan Jumalan vihan kiivauden viinikuurnan."
Jumala tuhoaa ne kuninkaat, jotka ovat hänen Poikaansa vastaan.
Hänen Poikansa puolella olevat saavat elää.
Tässä on väkevä profetia Jeesuksen toisesta tulemuksesta.
Mielenkiintoista. Kenneth, mitä sinä sanoisit?
Kuunnellessani sinua mietin, -
miten kristikansa ei ole ymmärtänyt Raamatusta, -
Jeesus tulee hallitsemaan kuninkaana Jerusalemista käsin.
Olemme usein maalanneet Jeesuksesta kuvan, jossa hän on -
kiltti karitsaa kantava Paimen. Se on totta.
Mutta hän on myös Kuningas, joka on hallitseva voimassa.
Joskus olen vieraillut korkea-arvoisten henkilöiden, -
mm. Ahvenanmaan maaherran luona. Kun kohtaa viranomaisen, -
on tunnustettava hänen virkansa, toimensa ja hallintovaltansa.
Juuri näin tässä jakeessa sanotaan.
Meidän on tunnustettava Jeesus Jumalan Messiaaksi ja Kuninkaaksi.
Me kaikki kristitythän rukoilemme: - "Tulkoon sinun valtakuntasi."
Joskus ihmetyttää, ettemme näe tätä kuvaa niin selvästi.
Kiitos Robert.
Ajattelen, että meidän on varoitettava maailman johtajia.
Toivon, että kuulijoiden joukossa on johtajia, -
ja että sanoma saa levitä. Te katsojat voitte olla mukana -
varoittamassa niin hengellisiä kuin poliittisiakin johtajia.
Molempien on tultava hänelle alamaisiksi.
Vaarana on, jos odottaa liian kauan tai jos ei tahdo olla alamainen nyt, -
niin sydämet voivat kovettua.
Jumala tulee kovettamaan heidät kuten kävi aikoinaan faaraolle.
Ensiksi hän kovetti sydämensä, ja sitten Jumala sanoi: -
"Selvä, jos tahdot olla minua vastaan, niin olkoon."
Uskon, että on olemassa käännekohta, -
jonka jälkeen on liian myöhäistä.
Näemme Ilmestyskirjassakin kuinka johtajat heristivät nyrkkiä -
Jumalaa vastaan eivätkä tehneet parannusta.
He olivat paaduttaneet sydämensä liian koviksi.
Nyt on aika niin seurakunnan kuin yhteiskunnan -
ja koulutuslaitosten johtajien -
alkaa "antamaan suuta pojalle", tulevalle Kuninkaalle.
Kun tullaan Jumalan luo ja pelastutaan, -
silloin tunnustetaan: "Sinä olet Herra."
Henkilökohtaisesti tämä oli selvää minulle.
Minun oli vaikeaa luopua oikeudestani hallita omaa elämääni.
Tässä on sama idea.
Meidän on luovuttava oikeuksista, koska hän on ainut Kuningas.
Hän tahtoo olla minun Kuninkaani, -
ei etäisesti vaan käytännössä.
Kristikansan on ymmärrettävä: "Hän on Kuninkaamme."
Hänellä on oikeus olla seurakuntansa Herra.
Seurakuntaa eivät saa hallita meidän käsityksemme tai tunteemme.
Jeesus on Herra ja hänen pitää saada olla se.
Palaan vielä rautaiseen valtikkaan, josta puhuit.
Jos kaikki olisivat taivaassa hänen sovitettuina lapsinaan, -
mihin rautavaltikkaa tarvittaisiin?
Jeesus sanoo Ilm. 2:ssa, -
että Isä on antanut hänelle vallan hallita kansoja rautaisella valtikalla.
Jeesus jatkaa: "Ja joka voittaa... sille minä annan vallan hallita pakanoita...
rautaisella valtikalla... niinkuin minäkin sen vallan Isältäni sain."
Häneen uskovat voittajat -
saavat myös hallita hänen valtakunnassaan.
Kyse on maanpäällisestä tilanteessa, ei taivaassa hallitsemisesta.
Jeesus saapuu Kuninkaana, -
mutta Kuningas hän on jo nyt.
Hän on jo taivaan Kuningas mutta hän tahtoo olla myös sydäntemme Valtias.
Sydämesi valtaistuimelle istut joko itse, tai siellä istuu Jeesus.
Meidän on itse astuttava alas ja päästettävä hänet valtaistuimelle.
Jumalan valtakunta on siellä, missä Jeesus on Kuninkaana.
Puhumme usein saamistamme lupauksista ja siunauksista.
Mutta Jeesus sanoo Luuk 14:27:ssä: -
"Joka ei kanna ristiään ja seuraa minua, ei voi olla opetuslapseni."
Siitä ei puhuta kovinkaan paljon.
Kun rukoilin näitä asioita, saavuin kovasydämiseen kaupunkiin -
ja tarvitsin Jumalan voimaa. Silloin Herra kysyi minulta: -
"Miksi Jeesuksella oli sellainen voima?"
Herra vastasi: "Koska Hän aina suostui Minun tahtooni."
Hän oli aina Isän tahdossa. Meidän kristittyjenkin on opittava taipumaan -
Jumalan alaisuuteen, otettava ristimme ja seurattava Häntä.
Silloin meillä on auktoriteetti. Kerran saatananpalvoja kävi kimppuuni.
Rentouduin ja tunsin kuinka voitelu tuli ylleni.
Saatananpalvoja lysähti kasaan ja alkoi itkeä. Itse en tehnyt mitään.
Tässä on sama idea. Jeesuksella on kaikki valta.
Hänellä on oikeus olla Kuningas.
Hän tahtoo meidän olevan Jumalalle alamainen ja vastustavan vihollista -
Jaakobin kirjeen mukaan (4:7).
Olen itse kokenut, koetuksia tietyillä elämänalueilla.
Olen siinä kohdassa ristiinnaulinnut lihani ja Henki on saanut vallan.
Sillä alueella olen saanut auktoriteetin rukoilla toisten puolesta -
eikä vihollisella ole sillä alueella mitään valtaa minuun.
Uskon, että Hän pääsee hallitsemaan meitä alue alueelta.
Hän sallii koetuksia, jotta lihamme voisi kuolla.
Jeesus kertoo antaneensa seurakunnalleen vallan -
eivätkä tuonelan portit sitä voita (Matt 16:18).
Jo nyt voimme toimia Hänen nimissään Hänen valtakunnassaan -
ja meillä on valta vastustaa antikristusta.
Room. 5:17:ssä mainitaan elämässä hallitseminen.
Voimme hallita Jeesuksen kautta, jos olemme Hänelle alamaisia.
Vain osoittamalla Hänelle kunniaa, "antamalla Pojalle suuta" voimme -
hallita tässä elämässä.
Mutta se ei lopu siihen, koska Kuningas ja valtakunta tulevat.
Ilm 5:10:n mukaan meidät on tehty kuningaskunnaksi ja papeiksi.
Siellä kerrotaan, että me tulemme hallitsemaan maan päällä.
Voimme tälläkin hetkellä hallita elämässä hengellisesti, -
mutta maan päälle tulee konkreettinen valtakunta, -
jossa saamme hallita Kristuksen kanssa.
Tässä on kysymys leivisköistä. Ne, jotka ovat hoitaneet niitä hyvin, -
saavat hallita kaupunkeja.
Se koskee tuhatvuotista valtakuntaa, ei nykyisiä kaupunkeja.
Tahtoisin kysyä: "Kuinka tämä sopii yhteen sen kanssa, -
että kristityt nousevat taivaaseen viimeisen pasuunan soidessa?"
Ajattelin noin ollessani hyvin nuori uskossa.
Monet uskovat siihen vahvasti.
Niin minäkin uskoin, -
koska en ollut muusta nuorena kuullutkaan.
Mutta ymmärsin myöhemmin, -
ettei Jeesus koskaan luvannut meille taivaaseen nousemista.
Emme saa tulkita Paavalin sanoja oman mielemme mukaan.
Tulkitsemme Jeesuksen, Paavalin ja muiden apostolien sanoja -
taivaaseen menoa oman käsityksemme mukaan.
Jeesuksen ja Paavalin sanoma on, -
että Kuningas tulee. Tullessaan pilvissä Hän kokoaa meidät luokseen -
ja saamme olla Hänen kanssaan valtakunnassa.
Tämä on pääsyynä Jeesuksen saapumiseen.
Sen yhteydessä meidät kootaan pilvissä Häntä kohtaamaan.
Näin olen ymmärtänyt Sanan opetuksen.
Jos kuolemme ennen Jeesuksen paluuta, pääsemme hänen luokseen.
Mutta hän ei jää taivaaseen -
vaan palaa maan päälle hallitsemaan.
Ne, jotka ovat Kristuksessa kuolleet (1. Tess. 4:14), Hän on -
"...tuova... esiin yhdessä hänen kanssaan."
Nousemme kuolleista hallitsemaan yhdessä Hänen kanssaan.
Kiitos. - On mielenkiintoista, että Jeesuksen lisäksi -
myös itse Isä Jumala palaa maan päälle -
asumaan keskuuteemme, kuten hän on aina halunnut.
Hänkin tulee lopulta tänne.
Mahtavaa!
Onpa hyviä uutisia!
Julistetaan Jumalan Sanaa ja lupausta siitä, -
että Jeesus palaa tänne Kuninkaana.
Lopuksi Hän antaa valtikan takaisin Isälle, mutta sitä ennen -
saamme iloita Jeesuksen kirkkaudesta kautta maailman.
Meidän on varoitettava johtajiamme ja itseämme -
Hänen paluustaan.
Sydämemme on oltava avoin ja pehmeä Hänelle.
Rakas Isä, rukoilemme, herätä seurakuntasi näkemään, että -
maan päälle tulee kuningas- kunta, että Jeesus saapuu tänne.
Vaikka tämän maailman ruhtinas näyttääkin nyt hallitsevan, -
se ei ole koko totuus. Jeesus on Kuningas jo nyt.
Hän istuu valtaistuimellaan, ja hänellä on kaikki hallinnassaan.
Mutta että Hän palaa, ja me saamme hallita Hänen kanssaan.
"Annetaan suuta pojalle" (Ps. 2) ja otetaan hänet vastaan, -
ennen kuin on liian myöhäistä.
Taivaallinen Isä, kiitos, ettet jättänyt meitä -
pimeyteen, vihollisen ja synnin valtaan, vaan että lähetit -
Jeesuksen Kristuksen, Kuninkaamme, -
vapauttamaan meidät pimeyden vallasta.
Toit meidät rakkaan Poikasi valtakuntaan.
Anna Poikasi palata hallitsemaan voimalla -
koko maailmaa, niin että maailmaan syntyy rauha.
Kiitos antamistasi lupauksista. Aamen.
Isä, kiitämme sanastasi ja lupauksistasi.
Anna sanasi olla valkeus tiellämme ja jalkojemme lamppu.
Anna näiden sanojen herättää meidät ymmärtämään, -
että Poikasi todellakin palaa -
hallitsemaan koko maailmaa. Hän tulee takaisin -
juutalaisten Kuninkaana, herrain Herrana ja kuningasten Kuninkaana.
Kiitämme, että voit olla tänään Herramme ja Kuninkaamme.
Olemme Sinulle alamaisia, Herra Jeesus. Annamme Sinulle suuta.
Olet meidät pelastanut. Sinulle kuuluu kaikki kunnia ja voima nyt ja aina.
Herra Jeesus, ostit meidät kalliilla verelläsi. Kiitos ja ylistys Sinulle.
Siksi Isäsi sanoi sinulle, että saat perinnöksesi kaikki kansat.
Maan ääret kuuluvat sinulle ikuisesti. Kiitos Jeesuksen nimessä.
Aamen.
Päätämme Psalmin 2 viimeisellä jakeella: -
"Autuaat ovat kaikki, jotka häneen turvaavat."
Saamme olla autuaita -
turvatessamme Jeesukseen nyt ja tulevaisuudessa.
Tämä sana antaa meille toivon sekä nyt että tulevaisuudessakin.
Kiitos Kenneth ja Robert mukanaolosta.
Kiitokset kaikille katselijoille myös mukanaolosta.
Rukoile lisää ymmärrystä. Pyydä rukouksen ja ilmestyksen Henkeä.
Pyydä, että yhä useampien silmät avautuisivat tulevalle toivolle.
Tervetuloa taas seuraamme kahden viikon kuluttua. Heippa!
Toivottavasti näkemäsi ohjelma on siunannut sinua.
Voisitko rukoilla näiden ohjelmien puolesta, -
koska ne sisältävät tärkeää tietoa siitä, mitä Herra on tekevä.
Harkitse myös tämän kanavan tukemista taloudellisesti, -
koska näiden Sanaa levittävien ohjelmien tuottamiseen -
tarvitaan varoja. Jumala sinua siunatkoon.
Suomennos: Kirsti Eastwood